Paulo Lokoro

Paulo Amotun Lokoro (født 1992 i Sudan) er en friidrettsutøver fra Sør-Sudan, som bor og trener i Kenya, der han representerer klubben Tegla Loroupe Foundation. Han ble tatt ut til å delta på Det olympiske flyktninglaget under Sommer-OL 2016 og Sommer-OL 2020.

 Bakgrunn 
Han rømte til Kenya som flyktning i mars 2006, for å slippe unna krigen, og for å gjenforenes med sin mor som rømte i 2004, og endte opp i flyktningleiren i Kakuma.UNHCR - These 10 refugees will compete at the 2016 Olympics in Rio, besøkt 6. august 2016. 

 Idrettskarriere 
I 2015 ble han tatt ut til å delta i Tegla Loroupe Peace Foundation, et program for flyktninger fra flyktningleiren i Kakuma, som drives av tidligere verdensrekordholder i maraton, Tegla Loroupe. Den 3. juni ble han tatt ut til å delta på det olympiske flyktninglaget under Sommer-OL 2016, og deltok der på 1500 meter.IOC - Refugee Olympic Team to Shine Spotlight On Worldwide Refugee Crisis, besøkt 6. august 2016. Han løp på 4:03,96 i runde 1, og kom på ellevteplass i sitt heat, og gikk dermed ikke videre til semifinalene.

I 2017 deltok han i Asian Indoor Games, og kvalifiserte seg til finalen med tiden 3:59,45, men stilte ikke til start i finalen. Han deltok i VM i halvmaraton 2018, og kom der på 124.-plass med tiden 1:09:31. Han deltok på 1500 meter under Afrikamesterskapet i friidrett 2018, og endte der på 15.-plass på 1500 meter. Året etter deltok han på 1500 meter under VM i friidrett 2019, men ble slått ut i forsøksheatet der.World Athletics - Paulo Amotun Lokoro - Results, besøkt 9. august 2021.

Han representerte Det olympiske flyktninglaget under Sommer-OL 2020, som ble arrangert i Tokyo i 2021, og deltok på 1500 meter. Han løp på 3:51,78 i sitt forsøksheat, som holdt til 13.-plass i dette heatet, og han gikk dermed ikke videre til semifinalene.Olympics.com - Men's 1500m - Round 1 - Heat 3 Results , besøkt 9. august 2021.

 Referanser 

 Eksterne lenker 

  Profil hos Sommer-OL 2020 

Kategori:Deltakere for det olympiske flyktninglaget under Sommer-OL 2016‎
Kategori:Deltakere for det olympiske flyktninglaget under Sommer-OL 2020
Kategori:Friidrettsutøvere under Sommer-OL 2016
Kategori:Friidrettsutøvere under Sommer-OL 2020
Kategori:Kenyanske mellomdistanseløpere
Kategori:Sørsudanske mellomdistanseløpere
Kategori:Deltakere under VM i friidrett 2019